Na podlagi 57. člena Zakona o javnih uslužbencih (Uradni list RS, št. 63/07 - uradno prečiščeno besedilo, 69/08 - ZTFI-A, 69/08 - ZZavar-E, 65/08, 40/12 - ZUJF, 49/20 - ZIUZEOP, 61/20 - ZIUZEOP-A, 152/20 - ZZUOOP, 158/20 - ZIntPK-C, 175/20 - ZIUOPDVE, 203/20 - ZIUPOPDVE, 195/20, 28/21 - skl. US; v nadaljevanju: ZJU) in 8. člena Uredbe o postopkih za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) Občina Trebnje, Goliev trg 5, 8210 Trebnje,

**objavlja interni natečaj za zasedbo prostega uradniškega delovnega mesta za nedoločen čas, s polnim delovnim časom, v Občinski upravi:**

**VIŠJI SVETOVALEC**

**(C027010) v Oddelku za splošne zadeve (zaporedna št. DM: 15C).**

**Javni uslužbenci, ki se bodo prijavili na prosto delovno mesto, morajo imeti sklenjeno delovno razmerje za nedoločen čas v organu državne uprave ali drugem organu, ki je po sporazumu z Vlado RS vstopil v interni trg dela in izpolnjevati vse naslednje pogoje:**

* najmanj specializacija po višješolski izobrazbi (prejšnja)/najmanj visokošolska strokovna izobrazba (prejšnja)/najmanj visokošolska strokovna izobrazba/najmanj visokošolska univerzitetna izobrazba,
* znanje uradnega jezika: visoka raven aktivnega obvladanja slovenščine,
* najmanj štiri (4) leta delovnih izkušenj,
* opravljeno obvezno usposabljanje za imenovanje v naziv (če ga izbrani kandidat nima, ga mora opraviti v zakonsko določenem roku – najpozneje eno (1) leto od sklenitve pogodbe o zaposlitvi),
* opravljen strokovni izpit iz upravnega postopka (če ga izbrani kandidat nima, ga mora opraviti v zakonsko določenem roku – najkasneje v treh (3) mesecih od sklenitve delovnega razmerja),
* imeti funkcionalna znanja: uporaba računalniških programov,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest (6) mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Šteje se, da ima kandidat ustrezno raven potrebnega znanja slovenščine, če je izobrazbo dosegel na slovenski šoli. Kandidati, ki nimajo končanih ustreznih slovenskih šol, potrebno znanje slovenščine dokazujejo s posebnim potrdilom uradno pooblaščene izobraževalne ustanove o uspešno opravljenem preizkusu znanja slovenščine po javno veljavnem izobraževalnem programu ustrezne stopnje v Republiki Sloveniji. Pri tem se šteje, da visoko raven aktivnega znanja slovenščine obvlada, kdor je uspešno opravil preizkus po izobraževalnem programu za slovensko gimnazijo oziroma tej ustrezno štiriletno srednjo šolo.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot  delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat vsaj univerzitetno izobrazbo ali visoko strokovno izobrazbo s specializacijo oziroma magisterijem znanosti (ali izobrazbo, pridobljeno po študijskem programu druge stopnje v skladu z zakonom, ki ureja visoko šolstvo). Zahtevane delovne izkušnje se skrajšajo za eno (1) leto v primeru, da ima kandidat opravljen pravniški državni izpit.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najpozneje v enem (1) letu od sklenitve pogodbe o zaposlitvi. Pri izbranem kandidatu se bo preverjalo tudi, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka opraviti najkasneje v treh (3) mesecih od sklenitve delovnega razmerja.

**Naloge delovnega mesta:**

* samostojna priprava in sodelovanje pri pripravi in vodenju najzahtevnejših nalog s področja javnih naročil s področja krajevnih skupnosti s predlogi ukrepov,
* pomoč pri pripravi predpisov in drugih najzahtevnejših gradiv s področja krajevnih skupnosti,
* spremljanje investicij in javnih razpisov z delovnega področja krajevnih skupnosti,
* samostojna priprava gradiv za potrebe sveta krajevne skupnosti,
* priprava gradiv in sodelovanje z občinskim svetom in delovnimi telesi,
* vodenje in sodelovanje v projektnih skupinah,
* samostojno oblikovanje sistemskih rešitev in drugih najzahtevnejših gradiv,
* koordinacija in sodelovanje z oddelki občinske uprave,
* vodenje in odločanje v najzahtevnejših upravnih postopkih na prvi stopnji,
* izvajanje nadzora nad pravilnim in pravočasnim izvajanjem pogodbenih obveznosti z delovnega področja,
* samostojna priprava najzahtevnejših analiz, razvojnih projektov, informacij,
* opravljanje drugih nalog, podobne ali iste stopnje zahtevnosti, ki ustrezajo njegovi strokovni usposobljenosti in jih odredi župan ali direktor občinske uprave ter sodijo pod področje oddelka, v katerem je delovno mesto sistemizirano. Za svoje delo je neposredno odgovoren vodji oddelka in direktorju občinske uprave in županu.

Vse opisane naloge na delovnem mestu lahko opravljajo invalidi in uslužbenci z omejeno delovno zmožnostjo.

**Prijava na prosto delovno mesto mora vsebovati najmanj**:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta),
3. pisno izjavo o izpolnjevanju pogoja opravljenega obveznega usposabljanja za imenovanje v naziv, če je kandidat usposabljanje opravil,
4. pisno izjavo o opravljenem strokovnem izpitu iz upravnega postopka, če ga je kandidat opravil,
5. pisno izjavo, da ima kandidat sklenjeno delovno razmerje za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili,
6. pisno izjavo kandidata o izpolnjevanju pogoja glede uradniškega naziva, iz katere je razviden naziv, ki ga kandidat ima,
7. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest (6) mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. pisno izjavo kandidata, da za namen tega natečajnega postopka dovoljuje Občini Trebnje pridobitev podatkov iz uradne evidence (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila).

**Zaželeno je, da kandidati svojo prijavo oddajo** **na obrazcu »Vloga za zaposlitev«**, objavljenem na spletni strani Občine Trebnje in na spletni strani Ministrstva za javno upravo, pod objavo tega internega natečaja, in da prijava vsebuje tudi **kratek življenjepis** ter da kandidati v njej **poleg formalne izobrazbe navedejo tudi druga znanja in veščine, ki so jih pridobili**.

V izbirni postopek se bodo, v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 140/10), uvrstile samo popolne in pravočasno prispele prijave ter le tisti kandidati, ki izpolnjujejo natečajne pogoje.

V izbirnem postopku se bo strokovna usposobljenost kandidatov presojala na podlagi navedb v prijavi, priloženih pisnih izjav in drugih dokazil, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbrani kandidat bo opravljal delo na delovnem mestu višji svetovalec. Z izbranim kandidatom bo po dokončnosti sklepa o izbiri sklenjeno delovno razmerje za nedoločen čas, s polnim delovnim časom. Izbrani kandidat bo imenovan v uradniški naziv skladno z določili ZJU.

Izbrani kandidat bo delo opravljal v prostorih Občine Trebnje, Goliev trg 5, Trebnje.

Kandidat vloži prijavo v pisni obliki, ki jo pošlje v zaprti ovojnici **z označbo**: »za interni natečaj – višji svetovalec« **na naslov**: Občina Trebnje, Goliev trg 5, 8210 Trebnje, in sicer **v roku osmih (8) dni** po objavi na osrednjem spletnem mestu državne uprave [www.gov.si](http://www.gov.si). Če je prijava poslana priporočeno po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na **elektronski naslov**: obcina.trebnje@trebnje.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni v 90 dneh od objave internega natečaja.

Obvestilo o končanem natečajnem postopku bo objavljeno na spletni strani Občine Trebnje: [www.trebnje.si](http://www.trebnje.si).

Informacije o izvedbi internega natečaja dobite pri mag. Klavdiji Tahan Križman, tel. št. 07 34 81 134.

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.